
Wyddoch chwi beth ? mae'r lleuad, 
Fel gwyryf ieuangc dlos, 
Yn gwneyd i lawer godi 
I garu yn y nos; 
I edrych drwy y ffenestri 
[ ystafelloedd hun, 
Nes gwenu'r llangciau allan 
I garu bod ag un, 


ce 

O! dioleh am y lleuad, 
Fe nghododd i rhyw dro 
Mi godais inau'm cariad 
Wrth guro brig y to; 
Ond O ! pan welais Betsy, 
Anghofio'r lloer wne's 1,— 
'Doedd fawr o garu'r lleuad 
Rhwng Betsy Wyn a fi. 


Ac fel yr ymddiddanem 
O amgylch tân o fawn, 
' Roedd Betsy yn dafotdrwg, 
Yn hel a thrin yr iawn; 
Edliwiwn hen gariadau, 
Ac wed'yn yn ddioed 
Diweddem gyda chusan 


Mwy cynes nag erioed. 


Hi dd/wedai'n bendant wrthyf, 
Na wnai briodi byth ; 
Gan daro'i boch a gwenu 

Atebwn inau'n syth,— 
Cyn wired a bod tatws 

Yn tyfu ar y coed, 
Y mynwn gael priodi 

Os mynwyd dim erioed. 
'Roedd hyn yn garu digrif, 

Ond difyr, difyr iawn ; 
Yr eneth oil yn dafod, 

A minau oll yn ddawn, 
Mae'r lloer yn codi eto, 

')nd nid i'n codi ni— 
'Rwyf fi yn wri Betsy, 

A Betsy'n wraig 1 mì. 


CEIRIOG, 

















Mena fydd dy Fun. 


ALAW :—““ Clychau Aberdyfi ” 
* 
ŴnrH feddwl am y gangen gyll 
Ddanfonodd Mennai mi: 
Draw'n y pellder clywn swn 
Hen glychau Aberdyfi— 
Menna eto fydd dy fun, 
Gâd y pruddglwyf iddo'i hun, 
Cwyd dy galon, bydd yn ddyn, 
Meddai. LYchau Aberdy6. 
Un-dau-tri-pedwar-pump-chwech- 
Cwyd dy galon bydd yn ddyn, 
Meddai clychau Aberdyfi. 
Hawdd gan glychau ganu'n llon, 
Tra na bo dim i'w poeni: 
Hawdd yw cael gweniadau merch 


Ond mil mwy hawdd eu colli. 
Menna eto fydd dy fun, &e. 


Pe bai etifedd i wr mawr 
Y foru'n cael ei eni: 
I ganu caingc dechreuech chwi, 
Hen glychau Aberdyfi. 
Menna eto fydd dy fun, &c. 














Pe bai ryw ddeuddyn yn y wlad, 
Y foru'n myu'd i'w priodi, 

I ganu caingc dechreuech chwi, 
Hen glychau Aberdyfi. 

Menna eto fydd dy fun, &c. 

Pe bawn ni foru'n myu'd i'r bedd, 
A'm calon wedi tori: 

IÎ ganu caingc dechreuech chwi, 


Hen glychau Aberdyfi ! 

Menna eto fydd dy fun, 
Gad y pruddglwyf iddo'i hun, 
Cwyd dy galon, bydd yn ddyn, 
Meddai clychau Aberdyfi. 
Un-dau-tri-pedwar-pump-chwech— 
Cwyd dy galon bydd yn ddyn, 
Meddai clychau Aberdyfi. 
O “ Alun Mabon”, 


Gwyneb fy Anwylyd. 





ALAW:—“ Rhagced.” 





Ryw unwaith y gwelais i wyneb y fun, 
Ond teimlais fod unwaith yn ormod o un: 
Ryw unwaith ysgydwais ddeheulaw y ferch, 
Ac unwaith ar unwaith gosodais fy serch. 
Pan welais eì llygaid nawn haf ydoedd bi, 
Ond edrych mae'r llygad o hyd arnaf fi: 
Ac y mae y pryd hwnw y teimlais y loes 

Yn unwaith a bery hyd ddiwedd fy oes. 


Mae camgymeriadauynhawdd iawni'w gwneyd 
O Anni—Amn wylyd bu agos im' dd'weyd: 
Ond cyn dweyd anwylyd, fy nghof yn y fan 
Rodd bwt i'm penelin 1 ddweyd dim ond Ann 
Os ydyw anwylyd o sill yn rhy hir, 
O anwyl, Aun anwyl, mi ddwedaf y gwir : 
Os nad y'ch yn credu, rwy'n credu fy hun, 
Fu 'rioed yr un anwylyd os nad y'ch yn un. 


CEIRIOG. 


Llanrwst : Argraffwyd gan John Jones. 

